ટાઈમ્સ ઓફ ઇન્ડિયામાં હાલમાં જ પ્રકાશિત થયેલા રાજ્યના વાહનવ્યવહાર વિભાગના જ આંકડાનો આધાર લઈએ તો 2017માં અમદાવાદ શહેરમાં 2,813 કિલોમીટર જેટલા રસ્તાઓ સામે 43 લાખ વાહનો રજીસ્ટર થયા છે. આંતરરાષ્ટ્રીય માનકોનો આધાર લઈએ તો અમદાવાદમાં દોડતા વાહનોની સંખ્યા અવેલેબલ રસ્તાઓ કરતા 3.65 ગણી છે. સુરતમાં આ માનકના આધારે રસ્તાઓ કરતા વાહનો 3.66 ગણા, વડોદરામાં સહુથી ઓછા 3.13 ગણા અને રાજકોટમાં સહુથી વધારે 4.42 ગણા છે. વડોદરામાં પરિસ્થિતિ ભલે ચારેય મહાનગરોમાં સહુથી ઓછી હોય પરંતુ તે જરૂરિયાત કરતા અનેક ગણી તો છે જ.